প্রায় ২২ বছর আগের পশুখাদ্য কেলেঙ্কারি মামলায় সাজা ঘোষণা করলো রাঁচির সিবিআই আদালত।পর পর তিন দিন সাজা ঘোষণা পিছিয়ে যাওয়ার পর অবশেষে লালুপ্রসাদ যাদব সহ বাকিদের বিরুদ্ধে সাজা শোনালো আদালত।পশুখাদ্য কেলেঙ্কারি মামলায় লালু প্রসাদের ৩ বছর জেল এবং ৫ লক্ষ টাকা জরিমানা করা হয়েছে।রাঁচির বীরসামুন্ডা সংশোধনাগার থেকে ভিডিও কনফারেন্সের মাধমে এই সাজা শোনানো হয়েছে।যদিও এখনো পশুখাদ্য মামলায় আরো ৩ তিনটি ট্রায়াল চলছে।লালু সহ মোট ১৫ জনের বিরুদ্ধে ১৯৯১ থেকে ১৯৯৪ এর মধ্যে দেওঘরএর বিশেষ ট্রেজারি থেকে ৮৯.২৭ লক্ষ টাকা লুটপাটের অভিযোগ প্রমাণিত হয়েছে।সেই ভিত্তিতেই লালুকে সাজা দিলো আদালত। এর আগে আদালতে লালুর আইনজীবি তার মক্কেলের বয়সের কথা মাথায় রেখে আদালতের কাছে নূন্যতম সাজার আবেদন করেন।